26.6.2023.
(33)
HR
Službeni list Europske unije
L 160/45
Na temelju informacija koje je dostavio Portugal izvor poteškoća društva Azores Airlines sastoji se od šest glavnih čimbenika (37): i. smanjena iskorištenost kapaciteta (sati leta po zrakoplovu 40–50 % niži od referentne vrijednosti, plan mreže koji je povijesno ovisan o sezonskom prometu i nedostatak noćnih letova), ii.
povećanje troškova naknade zbog nepravilnosti u rasporedu putovanja: s 1,5 milijuna EUR 2015.
na 4,5 milijuna EUR 2019., s tim da je samo 2018.
trošak zrakoplova zakupljenih radi otklanjanja smetnji iznosio više od 15 milijuna EUR, iii.
visoki troškovi održavanja povezani sa značajnim korektivnim održavanjem stare flote 2019.
i znatnim sredstvima koja su bila potrebna 2019., iv. dodatni troškovi povezani sa zamjenom flote (kasna isporuka jednog zrakoplova A321 u 2019.
dovela je do potrebe za dodatnim zakupom, kašnjenja u osposobljavanju posade za novu flotu koja su dovela do otkazivanja u vrhuncu sezone 2017.), v. ispodprosječni prihodi i rezultati s obzirom na zahtjeve u okviru obveze pružanja javne usluge (ograničenja rasporeda putovanja za četiri linije u okviru obveze pružanja javne usluge, zbog kojih je ograničena optimizacija mreže, flote i posade, tarife regulirane u okviru obveze pružanja javne usluge zbog kojih su ograničeni potencijalni prihodi; stoga su 2019. četiri linije u okviru obveze pružanja javne usluge dovele do negativnog učinka na maržu EBIT-a od 13 milijuna EUR), vi.
povećani pritisak nakon liberalizacije linije Ponta Delgada – Lisabon 2015. zbog niskotarifnih zračnih prijevoznika – Ryanair se pridružio tržišnom natjecanju i TAP je povećao broj letova iz središta društva SATA u Ponta Delgadi, na primjer prema sjevernoa­ meričkim odredištima.
2.2.3.
Učinci pandemije bolesti COVID-19 na poslovanje i rezultate korisnika
(34)
Učinci pandemije bolesti COVID-19 u zrakoplovnom i turističkom sektoru pogoršali su poteškoće društva SATA.
Pandemija je uzrokovala znatno i dugotrajno smanjenje potražnje, koje je prvenstveno bilo posljedica ograničenja putovanja i trgovine koja su od ožujka 2020.
uvedena u Portugalu, drugim državama članicama i Sjevernoj Americi kako bi se ograničilo širenje pandemije, a imaju vidljiv učinak na realno gospodarstvo Azora (i Autonomnu regiju Madeiru (38)).
(35)
Društvo SATA od ožujka 2018.
do veljače 2020., u dvije godine prije pojave pandemije bolesti COVID-19, obavilo je 44 000 letova, a u razdoblju od ožujka 2020.
do veljače 2022. samo 34 821 let, što znači da se promet smanjio za 21 %.
Ako se usporede ta ista razdoblja i učinak na poslovanje društva SATA, broj prevezenih putnika smanjio se za 43,5 %, s 3,36 milijuna na 1,9 milijuna, raspoloživi kapaciteti po kilometru smanjili su se za 43,2 %, s 5,843 milijarde na 3,326 milijardi, te se prihod po putničkom kilometru smanjio za 58 %, s 4,582 milijarde na 1,928 milijardi.
Isto tako, broj putnika koji dolaze u zračne luke kojima upravlja SGA i odlaze iz njih smanjio se za 33 %, s 0,56 milijuna na 0,38 milijuna, te su se operativni prihodi smanjili za 46 % (39).
(36)
U vezi s prihodima izgubljenima od pojave pandemije bolesti COVID-19, čak i ako se pretpostavi da bi se prihodi društva SATA povećavali konzervativnom stopom rasta od 5 %, koja je manja od stope rasta društva SATA Air Açores od 7,8 % i društva Azores Airlines od 5,1 % u razdoblju od 2015. do 2019., ta usporedba pokazuje gubitak prihoda od 35,3 milijuna EUR za SATA Air Açores i 180,3 milijuna EUR za Azores Airlines.
Unatoč poduzetim mjerama za smanjenje troškova koji nisu fiksni ili su djelomično fiksni može se procijeniti da učinak na EBITDA-u društva SATA iznosi 80 milijuna EUR uz gubitak neto dobiti od 54,5 milijuna EUR u razdoblju od ožujka 2020.
do veljače 2022.
u odnosu na razdoblje od ožujka 2018.
do veljače 2020.
(37)
Komisija je 30. travnja 2021. u skladu s člankom 107. stavkom 2. točkom (b) UFEU-a odobrila naknadu od 12 milijuna EUR društvima SATA Air Açores i Azores Airlines za izravnu štetu koju su pretrpjela zbog ograničenja putovanja koja su od 19. ožujka 2020.
do 30. lipnja 2020. uveli ARA, Portugal i tijela drugih odredišnih zemalja kako bi se ograničilo širenje pandemije bolesti COVID-19 (40).
Međutim, znatno smanjenje potražnje uzrokovano pandemijom bolesti COVID-19 nastavilo se nakon lipnja 2020. te je učinak na prihode i gubitke društva SATA dosad pet do šest puta veći od gubitaka koji su pokriveni potporom za nadoknadu štete.
(37) Podnesak Portugala od 2. prosinca 2021., Prilog 1. – Plan restrukturiranja i strateški plan društva SATA 2021.–2025., str. 9. (38) Odluka Komisije od 30. travnja 2021. u predmetu SA.62505 (2021/N) COVID-19: Izmjena programa dodjele izravnih bespovratnih sredstava i programa kreditnih jamstava SA.56873 (SL C 195, 21.5.2021., str. 22.).
(39) Odgovor Portugala na zahtjev Komisije za informacije od 6. travnja 2022., str. 8.–10. (40) Odluka Komisije od 30. travnja 2021. u predmetu SA.61771 (2021/N) – COVID-19 – SATA – Nadoknada štete koja je nastala zbog izvanrednih događaja (SL C 285, 16.7.2021., str. 7.).